Diari Oficial de la Generalitat Valenciana


Sumari del DOGV 8748, del 25-02-2020 (2020/1562)

RESOLUCIÓ de 13 de febrer de 2020, de la Direcció General d'Obres Públiques, Transport i Mobilitat Sostenible, per la qual s'aprova el Pla de mobilitat de la modificació puntual del PGOU de la parcel·la dotacional situada als carrers d'Àngel de Villena, Bomber Ramon Durat i Antonio Ferrandis (pavelló València Arena).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8748

Data del DOGV
:   25-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1562


Data del document
:   13-02-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 13 de febrer de 2020, de la Direcció General d'Obres Públiques, Transport i Mobilitat Sostenible, per la qual s'aprova el Pla de mobilitat de la modificació puntual del PGOU de la parcel·la dotacional situada als carrers d'Àngel de Villena, Bomber Ramon Durat i Antonio Ferrandis (pavelló València Arena). [2020/1562]  
L'article 9 de la Llei 6/2011, de mobilitat de la Comunitat Valenciana, estableix que els plans de mobilitat són els instruments que concreten, en un àmbit o implantació determinats, els objectius de seguretat, accessibilitat, salut, eficiència energètica, millora del medi ambient, intermodalitat i aposta pel transport públic establits en aquesta norma. A més dels plans supramunicipals i municipals de mobilitat, la llei també preveu plans de mobilitat d'elements singulars per la seua capacitat de generació o atracció de desplaçaments.  
  
L'article 12 determina que la implantació d'aquells usos, serveis o unitats residencials particularment rellevants en relació amb la seua capacitat de generació o atracció de demanda de desplaçaments siga precedida de la formulació d'un pla de mobilitat específic d'àrea o centre singular. S'estableix que correspon a la conselleria competent en matèria de transport l'aprovació dels plans de mobilitat previstos en l'article, aprovació que serà prèvia a l'atorgament de la llicència o aprovació del projecte o instrument d'ordenació que possibilite el desenvolupament de la implantació.  
El Decret 105/2019, del Consell, determina les competències de la Conselleria de Política Territorial, Obres Públiques i Mobilitat en matèria de transports i mobilitat. Mitjançant la Resolució de 23 de juliol de 2019, del titular, es delega la competència d'aprovació dels plans de mobilitat en la persona titular de la Direcció General d'Obres Públiques, Transport i Mobilitat Sostenible.  
El Servei de Mobilitat Urbana de la Direcció General estudia la documentació remesa per l'Ajuntament de València relativa al Pla de mobilitat València Arena, d'octubre de 2019, i amb data de 12 de febrer de 2020 informa favorablement l'aprovació del pla.  
Per tot això, després de la sol·licitud i documentació remesa per l'Ajuntament de València amb data de recepció 27 de novembre de 2019, completades amb notificació del resultat del procés d'informació pública de data de recepció 4 de febrer de 2020, a la vista de l'informe del Servei de Mobilitat, i de conformitat amb els articles 3 i 12 de la Llei 6/2011, resolc:  
  
Primer  
Aprovar definitivament el Pla de mobilitat de la modificació puntual del PGOU de la parcel·la dotacional situada als carrers d'Ángel de Villena, Bomber Ramon Durat i Antonio Ferrandis (pavelló València Arena).  
  
Segon  
Publicar aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, podrà interposar-se un recurs potestatiu de reposició davant del conseller de Política Territorial, Obres Públiques i Mobilitat en el termini d'un mes, comptat des de l'endemà de la publicació, d'acord amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació, de conformitat amb el que es preveu en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga fer-se ús de qualsevol altre recurs que s'estime oportú.  
  
  
València, 13 de febrer de 2020.- La directora general d'Obres Públiques, Transport i Mobilitat Sostenible: Roser Obrer Marco.